### Образец № 3

**Съгласно чл. 73, ал. 4 от ЗУО**

*lav4e*

# РЕПУБЛИКА БЪЛГАРИЯ

# Министерство на околната среда и водите

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ гр. ПЛОВДИВ

## **РЕШЕНИЕ**

**№ 09-ДО-1022-03 от 12.03.2014г.**

На основание чл. 73, ал.4, във връзка с ал. 1, т.3 от Закона за управление на отпадъците (ЗУО) и във връзка със заявление № УО-444 от 10.03.2014 г.

**ИЗМЕНЯМ И/ИЛИ ДОПЪЛВАМ**

Решение № 09-ДО-1022-02 от 06.12.2013г.

на

“ Електроенергиен системен оператор” ЕАД

както следва:

1. **Разрешават се следните промени:**

**Б. Промяна лице, управляващо/представляващо дружеството.**

1. **Във връзка с т. I изменям и допълвам разрешение № 09-ДО-1022-02 от 06.12.2013 г и издавам следното разрешение:**
2. **Да извършва дейности по третиране на отпадъци на следните площадки:**
3. **„База за адсорбционна обработка на трансформаторни масла”**
   1. С местонахождение: гр. Пловдив- Южна Индустриална зона, област Пловдив, община Пловдив, ул. Кукленско шосе .№.15, парцел II, преписка №2316, кв.9, ЮИЗ по плана на гр./с./ Пловдив, общ. Пловдив, с площ 288.кв.м.
   2. Видът (кодът и наименованието), количеството, произходът на отпадъците и дейностите по третиране са посочени в следната таблица:

|  |  |  |  |  |  |
| --- | --- | --- | --- | --- | --- |
| **№** | **Вид на отпадъка** | | **Дейности,**  **кодове** | **Количество**  **(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
| 1 | 13 03 07\* | Нехлорирани изолационни и топлопредаващи масла на минерална основа | **R9-** Оползотворяване , чрез повторно рафиниране на масла или друга повторна употреба на маслата;  **R13** - Съхраняване на отпадъци до извършването на някоя от дейностите с кодове  R /1 - R 12/, с изключение на временното съхраняване на отпадъците на площадката на образуване до събирането им /**съхраняване по смисъла на параграф 1 от ДР на ЗУО, т. 42 до 3 год./** | 400 | Слети от маслона-пълнени съоръжения след основен ремонт или при изчерпване на ресурса им |

**Б. Mетоди и технологии за третиране на отпадъците по видове дейности, вид и капацитет на съоръженията**

Да се спазват методите и технологиите за третиране на отпадъците от отработени масла, съгласно приложената в приложение №4 методика, спецификация и технология за обработка на отработени трансформаторни масла.

**1**. База за съхранение и обработка на масла, да бъде разположена в Южна индустриална зона на гр.Пловдив на ул. Кукленско шосе №15. Същата да бъде бетонирана и оборудвана с необходимите системи за съхранение и преработка на трансформаторни масла, като:

* Вертикални и хоризонтални цистерни за съхранение на масла, както следва:
  + Масла за преработка максимално количество до 400 тона ;
  + Масла годни за употреба максимално количество до 250 тона ;
* Участък за преработка на масла;
* Площадка за съхранение на отработена белилна пръст;
* Воден резервоар за обезпечаване на пожарогасителната система на площадката;
* Система за маслоотделяне при разлив.

**2**. Дейностите да се извършват в съответните съоръжения и инсталации със следния капацитет:

* Адсорбционната обработка на отработените трансформаторни масла се осъществява на поточна линия за поетапно третиране в четири последователни реактора;
* Финишната обработка се извършва с маслообработваща машина;

Нормалния капацитет на инсталацията е около 400 тона отработени масла годишно

**III. Условия, при които да се извършват дейностите по третиране на отпадъци**

1. При аварийна ситуация с отпадъците да се предприемат мерките за безопасност и превантивните мерки в съответствие с документацията.
2. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

1. Площадките за отпадъци да отговарят на следните изисквания:

**3.1**.Площадките за съхраняване на отпадъци да отговарят на следните изисквания:

Производствената структура на площадката да бъде определена на базата на технологичната дейност на дружеството. Да бъдат обособени участъци за разделното събиране и временно съхраняване на различните по вид, състав и свойства отпадъци, формирани от дейността на дружеството. Площадката да отговаря на изискванията поставени в Наредбата за третиране и транспортиране на производствени и опасни отпадъци, приета с ПМС 53/99 год / ДВ бр. 29/ 1999 год./ и Наредба за отработените масла и отпадъчните нефтопродукти, Приета с ПМС № 352 от 27.12.2012 год, ДВ.бр.2 от 08.01.2013 год.

На територията на площадките да има изградена необходимата за дейността инфраструктура:

- на входа да има изграден контролен и приемателен пункт, чрез които да се осъществава входящ контрол, приемане и количествено измерване на доставените отпадъци;

- участъци за временно съхранение на разделно събраните производствени отпадъци;

- офис и битова сграда;

Всички отпадъци, формирани от дейностите на площадките да се събират и съхраняват разделно в зависимост от произхода, вида, свойствата и състава им в съдове, които да бъдат корозивно устойчиви спрямо веществата съдържащи се в отпадъците, както и материалът от който са изработени да не взаимодейства с тях..

Производствените отпадъци да се събират и съхраняват временно в обособените и обозначени за целта места, в зависимост от техния произход, вид, състав и свойства.

Събраните и формирани от дейностите на площадките отпадъци, да се съхраняват и транспортират по начин който не възпрепятства повторното им използване, рециклиране и оползотворяване и / или обезвеждане.

След натрупване на определени количества, отпадъците да се предават за последващо третиране, рециклиране, оползотворяване и / или обезвреждане на фирми, притежаващи съответните мощности и разрешение , съгласно Закона за управление на отпадъците / ЗУО /.

**3.2.** Площадките за третиране на отпадъци да отговарят на следните изисквания:

- Площадката за събиране и третиране на отпадъчни трансформаторни масла да отговаря на изискванията на *Наредба №7 от 24.08.2004 г. за изискванията, на които трябва да отговарят площадките за разполагане на съоръжения за третиране на отпадъци**/Обн. ДВ. бр.81 от 17 Септември 2004г./ и* Наредба за отработените масла и отпадъчните нефтопродукти, Приета с ПМС № 352 от 27.12.2012 год, ДВ.бр.2 от 08.01.2013 год.

1. Дейностите по третиране на отпадъци да отговарят на следните изисквания:

- Дейностите по третиране на отпадъци, извършвани на територията на площадката, разположена в гр. Пловдив, Южна Индустриална зона, област Пловдив, община Пловдив, ул. Кукленско шосе .№.15, парцел II, преписка №2316, кв.9, ЮИЗ по плана на гр. Пловдив, да бъдат съобразени с изискванията, поставени в Закона за управление на отпадъците /ЗУО, ДВ. Бр. 53 от 13.07.2012 год./, Наредбата за третиране и транспортиране на производствени и опасни отпадъци, приета с ПМС 53/99 год. / ДВ бр. 29/ 1999 год./ и Наредба за отработените масла и отпадъчните нефтопродукти, Приета с ПМС № 352 от 27.12.2012 год, ДВ.бр.2 от 08.01.2013 год.

**5.** При закриването на площадката/прекратяването на дейността да се спазва проектът за рекултивация, и да се предприемат съответните мерки и технологии за закриване и за следексплоатационни дейности на площадките за третиране на отпадъци.

**6.** Да се води отчетност и да се предоставя информация съгласно изискванията на наредбата по чл. 48, ал. 1 от ЗУО.

**Решението може да се обжалва чрез директора на РИОСВ пред министъра на околната среда и водите или пред Административен съд, гр. Пловдив по реда на Административнопроцесуалния кодекс в 14-дневен срок от неговото съобщаване.**

**ТАМЕР БЕЙСИМОВ**

*Директор на РИОСВ – Пловдив*